คือถุงยางยี่ห้อนี้ดีไหมคะ มันซึมไหมคะ
สวัสดีค่ะ การใช้ถุงยางอนามัยเป็นการคุมกำเนิดที่มีประสิทธิภาพสูงประมาณ 85-98% ขึ้นกับวิธีการใช้และภาพของถุงยางที่ใช้ ไม่สามารถแนะนำยี่ห้อได้โดยตรงค่ะ จึงขออธิบายเป็นหลักการคร่าวๆในการเลือกและใช้ถุงยางอนามัย ดังนี้-ดูวันเดือนปีที่หมดอายุ ต้องเลือกถุงยางที่ยังไม่หมดอายุ หากถุงยางที่เสื่อมสภาพแล้วตอนมาใช้งานจะฉีกขาดได้ง่าย-บรรจุภัณฑ์ภายนอกต้องไม่มีการฉีกขาด-ซื้อขนาดให้พอดีกับอวัยวะเพศตัวเอง ในประเทศไทยจะมีวางขายอยู่ 2 ขนาดคือ 49 และ 52 มิลลิเมตร การใส่ถุงยางที่หลวมหรือคับเกินไป อาจทำให้ถุงยากหลุดหรือแตกขณะมีเพศสัมพันธ์-ฉีกตรงตามรอยที่กำหนดไว้ ไม่เช่นนั้นจะฉีกไปโดนถุงยางอนามัย-ใส่ถุงยางอนามัยขณะอวัยวะเพศแข็งตัวเต็มที่ และควรถอดออกขณะที่อวัยวะเพศชายยังแข็งอยู่ เพื่อป้องกันการหลุดรั่วของน้ำอสุจิ-ใช้ทิชชู่เพื่อถอดถุงยางอนามัยทุกครั้ง ไม่ใช้มือสัมผัสสารคัดหลั่งโดยตรง-ไม่ควรใช้สารหล่อลื่นที่ไม่ละลายน้ำเช่นน้ำมัน ครีมทาผิว วาสลีนกับถุงยาง เนื่องจากสารพวกนี้อาจมีฤทธิ์กัดกร่อนทำให้ถุงยางขาดหรือรั่วได้-ไม่นำถุงยางอนามัยมาใช้ซ้ำเด็ดขาดหากเลือกและใช้ถุงยางอนามัยตามคำแนะนำข้างต้น และใช้ถุงยางอนามัยตลอดการมีเพศสัมพันธ์ ก็มีโอกาสตั้งครรภ์หรือติดโรคติดต่อทางเพศสัมพันธ์น้อยค่ะ